ברקסטון בראג

בְּרַקְסְטוֹן בְּרָאג (באנגלית: Braxton Bragg;‏ 22 במרץ 1817 – 27 בספטמבר 1876) היה גנרל אמריקאי בצבא ארצות הברית ומאוחר יותר בצבא הקונפדרציה במהלך מלחמת האזרחים האמריקנית. בראג שירת במלחמת הסמינול השנייה, מלחמת ארצות הברית–מקסיקו ובזירה המערבית במלחמת האזרחים האמריקנית שבמהלכה פיקד על ארמיית מיסיסיפי שמאוחר יותר אורגנה לכדי ארמיית טנסי. בראג היה דמות מפתח בתבוסת צבא האיחוד תחת ויליאם רוזקרנס במסגרת קרב צ'יקמוגה. בהמשך נדחקו כוחותיו של בראג לתוככי ג'ורג'יה לאחר תבוסה לצבא האיחוד בפיקודו של יוליסס ס. גרנט במהלך מערכת צ'טנוגה. עקב התבוסה, נשיא הקונפדרציה ג'פרסון דייוויס העביר את בראג לייעוץ צבאי בבירת הקונפדרציה בריצ'מונד. בראג בעל מורשת היסטורית של אחד מהחלשים במפקדיה הצבאיים של הקונפדרציה, חייליו וקציניו כאחד הביעו סלידה מדרך פיקוד והנהגתו בשנים המאוחרות למלחמה וחלק נכבד מהקרבות שפיקד עליהם הסתיימו בהפסד. ברקסטון בראג נולד בשנת 1817 בוורנטון, קרוליינה הצפונית. אביו, נגר מוצלח, פעל כדי שבנו יתחנך באקדמיה הצבאית של ארצות הברית (ווסט-פוינט). דרך קשריו של אחיו הגדול, הצליח בראג להתקבל לאקדמיה הצבאית וסיים לימודיו מקום חמישי בכיתתו בשנת 1837. הוא סיים את הלימודים במקום גבוה יותר מג'וזף הוקר, ג'ובל ארלי, ג'ון ק' פמברטון ועוד. במהלך מלחמת הסמינול השנייה נגד שבט הסמינול האינדיאני פיקד בראג על חיל הארטילריה במוצב מאריון בפלורידה, איפה שגילה משמעת חזקה. במהלך מלחמת ארצות הברית–מקסיקו פעל בראג תחת פיקודו של זאכרי טיילור והועלה בדרגה מספר פעמים על אומץ הלב שהפגין. במהלך הקרב על בואנה ויסטה פיקד בראג על הארטילריה האמריקאית שבלמה מספר מתקפות של חיילים מקסיקנים - רבים במספרם מהאמריקאים - תחת פיקודו של אנטוניו לופס דה סנטה אנה. פיקודו במהלך המלחמה העניק לו אהדה ציבורית ברחבי ארצות הברית והכרת תודה רשמית ממפקד רגימנט המיסיסיפי, ג'פרסון דייוויס (לימים נשיא הקונפדרציה). בשנת 1856 פרש בראג משירות פעיל בצבא ארצות הברית ופרש לחיים פרטיים בלואיזיאנה איפה שעסק בגידול מטעי סוכר בעזרת 105 עבדים אפרו-אמריקאים שהיו בבעלותו. עם בחירתו של אברהם לינקולן בבחירות לנשיאות בשנת 1860 החלו מספר ממדינות הדרום תומכות העבדות להכריז על עצמאות וביחד הקימו של קונפדרציית המדינות של אמריקה. משבר הפרישה של המדינות מהאיחוד הוביל לפריצתה של מלחמת האזרחים האמריקנית לאחר תקרית צבאית בפורט סאמטר. אף על פי שהתנגד לפרישת הדרום, בראג גייס מתנדבים אשר השתלטו על מעוז צבאי פדרלי של האיחוד עוד לפני פרישתה הרשמית של מדינת לואיזיאנה. לאחר פרישתה הרשמית של לואיזיאנה ב-11 בינואר 1861, בראג הפך למפקד הראשי של המיליציות הריבוניות של המדינה. בהמשך, לאחר הצטרפותה של לואיזיאנה לקונפדרציה התגייס לצבא הקונפדרציה במרץ בדרגת מייג'ור גנרל. בספטמבר אותה השנה הוצב לפיקוד מחלקת פלורידה המערבית ופיקח על פעילות חיילי הקונפדרציה במקום. בפברואר 1862 בראג ביקש לעבור עם 10,000 חייליו לפעול תחת פיקודו של אלברט סידני ג'ונסטון בקורינת', מיסיסיפי, איפה שהאמין שיהיו לכוחותיו חשיבות גדולה יותר למלחמת האזרחים. בראג היה מעורב בקרב שילה ולאחר כיבוש קורינת' בידי כוחות צבא האיחוד החליף בראג את פ.ג.ט. בורגארד בפיקוד על ארמיית מיסיסיפי (מאוחר יותר אורגנה מחדש תחת השם ארמיית טנסי). כוחות הקונפדרציה תחת בראג הביאו סדרת ניצחונות במהלך קרבות כגון קרב פריוויל והקרב על סטונס ריבר (אנ'). ניצחונו המרכזי של בראג בשדה הקרב היה מול כוחותיו של ויליאם רוזקרנס במהלך קרב צ'יקמוגה, כאשר כוחות הקונפדרציה הנחילו תבוסה משמעותית לצבא האיחוד במסגרת הקזת דמים שמנעה את התקדמות כוחות האיחוד לתוך מדינת ג'ורג'יה. אף על פי כן, בכל הקרבות שעליהם הוא פיקד, בראג לא הנחיל מכה מוחצת לכוחות האויב, מה שגרם לפגיעה ביחס אליו מצד הפקודים שלו, בהם גם הקצינים שפעלו תחת פיקודו. עקב תבוסתו, רוזקרנס הוחלף בפיקוד כוחות האיחוד במערכה על טנסי בידי יוליסס ס. גרנט. עוד קודם למאבק בגרנט היו בהנהגת הקונפדרציה שקראו להדחתו של בראג מהפיקוד. הנשיא ג'פרסון דייוויס סירב להעביר את בראג אף על הצעות יועציו. במהלך מערכת צ'טנוגה גרנט הורה לכוחותיו של ג'וזף הוקר לבלום מתקפה של הקונפדרציה תחת כוחותיו של בראג. בהמשך גרנט הורה לכוחות האיחוד תחת ויליאם טקומסה שרמן לבצע מתקפת פתע על הגזרה הימנית של ארמיית טנסי. לאחר שחצו כוחות האיחוד את נהר הטנסי צלחו במתקפת הפתע וגרנט הורה לכוחותיו של הוקר לנוע לעבר הגזרה השמאלית של ארמיית טנסי. בראג כל אותה העת החליף טקטיקה למגננה שמוקדה בעיקרה על הגזרה הימנית של כוחותיו נגד אלו של שרמן. גרנט שלח את כוחות האיחוד בפיקודו של ג'ורג' הנרי תומאס להסיט את ריכוז הכוחות של ארמיית טנסי של הקונפדרציה. התקדמות כוחותיו של תומאס הובילה את בראג להסיג את כוחותיו דרומה לעבר ג'ורג'יה. כוחות האיחוד נעו לעבר אנשי הקונפדרציה הנסוגים והביסו את הנותרים בארמיית טנסי במהלך קרב רינגולד גאפ. המצב הנתון הותיר לצבא האיחוד דרך פתוחה לתוך צפון ג'ורג'יה. בנובמבר 1863, לאחר התבוסה המחפירה במערכת צ'טנוגה, בראג הגיש את התפטרותו לנשיא דייוויס. לבסוף קיבל הנשיא את התפטרותו של בראג. ג'פרסון דייוויס מינה את בראג ליועץ צבאי במטה הפיקוד של הקונפדרציה בריצ'מונד, וירג'יניה, שהייתה אותה העת הבירה של הקונפדרציה. בהמשך התמנה למפקד קורפוב תחת פיקודו של ג'וזף א' ג'ונסטון עד לסופה של המלחמה. במסגרת תפקיד פיקודי זה היה בראג מעורב בקרב בנטוויל בקרוליינה הצפונית איפה שכוחותיו נחלו הפסד לדיוויזיית המיסיסיפי של צבא האיחוד בפיקודו של שרמן. ב-9 במאי 1865 נכח בראג בישיבת הקבינט האחרונה של ממשלת הקונפדרציה ימים ספורים לפני שהממשלה הכריזה על התפזרותה. בסוף המלחמה עיקלה הממשלה הפדרלית של ארצות הברית את ביתו של בראג בלואיזיאנה, מה שהוביל אותו ואת אשתו להתיישב מחדש באלבמה ומאוחר יותר עברו עקב עבודתו של בראג לטקסס. בשנותיו האחרונות היה בראג מעורב במספר עבודות לכלכלת משפחתו. בין לבין היה סוכן בחברת ביטוח חיים ומאוחר יותר מפקח בתפקוד מסילות ברזל. ב-27 בספטמבר 1876 איבד בראג את הכרתו באותו צועד עם חבר ברחובות גאלבסטון, טקסס. בתוך מספר דקות הוא מת ורופא שטיפל בו לאחר מותו העריך כי מותו נגרם עקב ניוון של כלי דם מוחיים. Earl J. Hess, Braxton Bragg: The Most Hated Man of the Confederacy, University of North Carolina Press Thomas Robson Hay, BRAXTON BRAGG AND THE SOUTHERN CONFEDERACY, Georgia Historical Society מדיה וקבצים בנושא ברקסטון בראג בוויקישיתוף ברקסטון בראג, באתר אנציקלופדיה בריטניקה (באנגלית) ברקסטון בראג, באתר "Find a Grave" (באנגלית) ג'. ריקארד (J. Rickard), ברקסטון בראג, 1817 - 1876 (Braxton Bragg, 1817-1876), באתר היסטוריה של המלחמה (History of War), ‏2006 הקרב על בואנה ויסטה | מלחמת ארצות הברית - מקסיקו [1847 (Battle of Buena Vista | Mexican-American War [1847])], באתר אנציקלופדיה בריטניקה (באנגלית) הקרב על בואנה ויסטה (The Battle of Buena Vista), באתר ספריית הקונגרס של ארצות הברית (Library of Congress), ‏23 בפברואר 1847 ג'ודית לי האלוק (Judith Lee Hallock), ביוגרפיה של גנרל הקונפדרציה ברקסטון בראג (Biography of Confederate General Braxton Bragg), באתר החינוך החשוב אודות מלחמת האזרחים (ESSENTIAL CIVIL WAR CURRICULUM) ג'ון מ. שצ'ר (JOHN M. SACHER), פרישת לואיזיאנה מהאיחוד (Louisiana’s Secession from the Union), באתר 64 קהילות (64 parishes), ‏26 בינואר 1861 גנרלים ומפקדים - ברקסטון בראג (Generals & Leaders - Braxton Bragg), באתר טנסי - שובלי מלחמת האזרחים (Tennessee - Civil War Trails) ארמיית טנסי | צבא הקונפדרציב במהלך מלחמת האזרחים (Army of Tennessee | Confederate army during American Civil War), באתר אנציקלופדיה בריטניקה (באנגלית) הקרב המכריע על מזרח קנטקי; קרב פריוויל (THE DECISIVE BATTLE FOR EASTERN KENTUCKY; The Battle of Perryville), באתר הנחל המרכזי (middle creek), ‏10 בינואר 1862 סטונס ריבר (Stones River), באתר תאגיד שדה הקרב האמריקאי (American Battlefield Trust), ‏31 בדצמבר 1862 - 2 בינואר 1863 קרב צ'יקמוגה (Battle of Chickamauga), באתר האנציקלופדיה של ג'ורג'יה החדשה (New Georgia Encyclopedia) ויליאם סטארק רוזקרנס | גנרל בצבא ארצות הברית (William S. Rosecrans | United States general), באתר אנציקלופדיה בריטניקה (באנגלית) ארמיית הטנסי - המערכה על אטלנטה (Army of Tennessee - The Atlanta Campaign), באתר אנציקלופדיה בריטניקה (באנגלית) מפה של שדה הקרב צ'טנוגה, קרב מיסיונרי רידג' עותק 3 (Map of the battlefields of Chattanooga, battle of Missionary Ridge Copy 3), באתר ספריית הקונגרס של ארצות הברית (Library of Congress) הקרב על לוקאאוט מאונטיין (Battle of Lookout Mountain), באתר מלחמת האזרחים על הגדה המערבית (Civil War on the Western Border) צ'טנוגה - מיסיונרי רידג' - 25 בנובמבר 1863 - 17:00 (Chattanooga - Missionary Ridge - November 25, 1863 - 5pm), באתר תאגיד שדה הקרב האמריקאי (American Battlefield Trust) הקרב על מיסיונרי רידג' (Battle of Missionary Ridge), באתר מלחמת האזרחים על הגדה המערבית (Civil War on the Western Border), ‏יום רביעי, 25 בנובמבר 1863 הקרב על רינגולד גאפ (Battle of Ringgold Gap), באתר העיר רינגולד, ג'ורג'יה (City of Ringgold, Georgia) ברקסטון בראג; עובדות, מידע ומאמרים על ברקסטון בראג, גנרל בקונפדרציה במהלך מלחמת האזרחים (Braxton Bragg; Facts, information and articles about Braxton Bragg, a Confederate General during The Civil War), באתר History Net פורט פישר; הקרב השני על פורט פישר (Fort Fisher; SECOND BATTLE OF FORT FISHER), באתר תאגיד שדה הקרב האמריקאי (American Battlefield Trust) שדה הקרב בנטוויל (Bentonville Battlefield), באתר קרוליינה הצפונית; אתרים היסטוריים (North Carolina; Historic Sites) ברקסטון בראג - גנרלים (Braxton Bragg - Generals), באתר האוניברסיטה המדינית של אוהיו (The Ohio State University)